**Randy Barnes** (fullt navn: **Eric Randolph Barnes**) (født 16. juni 1966 i Charleston i Vest-Virginia i USA) er en tidligere amerikansk friidrettsutøver. Han er også verdensrekordholder i kulestøt, både utendørs og innendørs. Han har olympisk sølv fra 1988 og ble olympisk mester i 1996.

Biografi
--------

Barnes er født i Charleston, West Virginia. Han var tidlig atletisk, og mens han gikk på *St. Albans High School* (videregående) drev han både med amerikansk fotball og bryting, før han begynte med kulestøt. Siste skoleåret, i 1985, støtte han ungdomskula på 5,44 kg hele 20,36 m. Dette gav Barnes fullt idrettsstipend ved Texas A&M University i byen College Station. Barnes slo skolerekorden til skolens olympiske mester fra 1968, Randy Matson, med 21,88 m (nå med seniorkula på 7,26 kg).

Barnes dro til 1988-lekene i Seoul som outsider, men ledet konkurransen med olympisk rekord og 22,39 m. Østtyskeren Ulf Timmermann hadde tidligere samme år støtt kula over 23 meter, og klarte 22,47 m i konkurransens siste støt.

Den 20. januar 1989 satte Barnes ny innendørs verdensrekord i Los Angeles med 22,66 m. Den 20. mai 1990 slo han Timmermanns to år gamle rekord med 6 centimeter, da kula landet på 23,12 meter. Bare seks dager senere støtte han tidenes nest lengste kulestøt med 23,10 m, under et stevne i San Diego. Det ryktes at Randy Barnes hadde treningsstøt opp mot 24 meter denne våren. Under en konkurranse i Malmö 7. august samme år testet Randy Barnes positivt på *metyltestosteron*, et anabolt steroid. Barnes tok saken til retten for å få utestengelsen opphevet, men han fikk 27 måneder. Dette gjorde at han ikke fikk være med i Barcelona 1992, hvor Barnes' tidligere treningspartner og studiekamerat ved Texas A&M, Mike Stulce, vant OL-gullet.

I hundreårslekene i Atlanta i 1996 vant Barnes og ble olympisk mester. I 1998 testet han igjen positivt for bruk av dopingmiddel, denne gang for *androstenedione*, et supplement som selges over disk i USA. (Det samme stoffet som baseballstjernen Mark McGwire også ble anklaget for å bruke.) Barnes forsøkte igjen å bedyre sin uskyld. Denne gang mente han at han ikke var klar over at stoffet var på dopinglisten, men han ble utestengt på livstid.

Randy Barnes i internasjonale mesterskap
----------------------------------------

| År | Mesterskap | Sted | Resultat | Øvelse |
| --- | --- | --- | --- | --- |
| 1988 | OL | Barcelona, Spania | sølv | Kulestøt |
| 1993 | VM | Stuttgart, Tyskland | sølv | Kulestøt |
| 1995 | VM | Göteborg, Sverige | Bronse | Kulestøt |
| 1996 | OL | Atlanta, USA | gull | Kulestøt |

Referanser
----------

1. ↑   World Athletics Database, World Athletics utøver-ID 181[Hentet fra Wikidata]

Eksterne lenker
---------------

* (de) Randy Barnes – Munzinger Sportsarchiv Rediger på Wikidata

* (en) Randy Barnes – Olympedia Rediger på Wikidata

* (en) Randy Barnes – Sports-Reference (OL-resultater – arkivert) Rediger på Wikidata

* (en) Randy Barnes – World Athletics Rediger på Wikidata

* (en) Randy Barnes – Track and Field Statistics Rediger på Wikidata
* Randy Barnes egen nettside
* www.sporting-heroes.net om Randy Barnes

| * v
* d
* r
De olympiske ringer Olympiske mestere i kulestøt, menn |
| --- |
| 
* 1896: Robert Garrett
* 1900: Richard Sheldon
* 1904: Ralph Rose
* 1908: Ralph Rose
* 1912: Patrick McDonald
* 1920: Ville Pörhölä
* 1924: Clarence Houser
* 1928: John Kuck
* 1932: Leo Sexton
* 1936: Hans Woellke
* 1948: Wilbur Thompson
* 1952: Parry O’Brien
* 1956: Parry O’Brien
* 1960: Bill Nieder
* 1964: Dallas Long
* 1968: Randy Matson
* 1972: Władysław Komar
* 1976: Udo Beyer
* 1980: Vladimir Kiseljov
* 1984: Alessandro Andrei
* 1988: Ulf Timmermann
* 1992: Mike Stulce
* 1996: Randy Barnes
* 2000: Arsi Harju
* 2004: Adam Nelson
* 2008: Tomasz Majewski
* 2012: Tomasz Majewski
* 2016: Ryan Crouser
* 2020: Ryan Crouser

 |
| Menn: EM, VM, OL  • Kvinner: EM, VM, OL |

|  |  |
| --- | --- |
| Oppslagsverk/autoritetsdata | VIAF **·** Munzinger (sport)
 |